કુપવાડાની સીમા પાસેના વિસ્તારોમાં કેટલાક લોકો રસ્તા પર ઉતરી આવ્યા હતા અને પ્રદર્શન કર્યા હતા. આ લોકોની માંગ છે કે આ કેસની તપાસ થાય. મામલાની સંવેદનશીલતાને જોતા પોલિસે એક વિશેષ તપાસ ટીમ તૈયાર કરી છે જે હત્યામાં શામેલ લોકો અને કારણોની તપાસ કરશે. કુપવાડાના એસએસપી એસએસ દિનકરે જણાવ્યુ છે કે એસઆઈટીમાં નવ સભ્ય છે જેમાં પોલિસથી લઈને ફોરેન્સિક અધિકારી સુધી શામેલ છે. એસઆઈટીની ટીમે ક્રાઈમ સીનનું નીરિક્ષણ કર્યુ છે અને સાથે ફોરેન્સિક ટીમ પણ પુરાવા એકત્ર કરવા માટે ત્યાં ગઈ હતી. પરિવારનો કોઈ સભ્યો અત્યારે વાત કરવાની સ્થિતિમાં નથી. પોલિસ બાદમાં આ મામલે તેના પરિવાર સાથે વાત કરશે અને તપાસ કરશે કે જે દિવસે બાળક ગાયબ થયો તે સમયે શું થયુ હતુ. પૂર્વ મુખ્યમંત્રી મહેબૂબા મુફ્તીએ હત્યાની આકરી ટીકા કરી છે. તેમણે આ ઘટનાને કલ્પનાથી પરે ગણાવી છે.